
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 
2010 M. GRUODŽIO 27 D. ĮSAKYMO NR. V-1131 „DĖL GREITOSIOS MEDICINOS PAGALBOS PASLAUGŲ TEIKIMO IR JŲ IŠLAIDŲ APMOKĖJIMO TVARKOS APRAŠO PATVIRTINIMO“ PAKEITIMO 

[bookmark: _GoBack]2022 m. birželio 30 d. Nr. V-1182
Vilnius

1.	P a k e i č i u  Greitosios medicinos pagalbos paslaugų teikimo ir jų išlaidų apmokėjimo tvarkos aprašą, patvirtintą Lietuvos Respublikos sveikatos apsaugos ministro 2010 m. gruodžio 27 d. įsakymu Nr. V-1131 „Dėl Greitosios medicinos pagalbos paslaugų teikimo ir jų išlaidų apmokėjimo tvarkos aprašo patvirtinimo“, ir 181 punktą išdėstau taip:
„181. GMP įstaigoms už Aprašo 18.1, 18.2 ir 18.5 papunkčiuose nurodytas GMP paslaugas mokama pagal aptarnaujamos savivaldybės statistinį gyventojų skaičių, kurį nustatant suimtieji ir nuteistieji, atliekantys arešto, terminuoto laisvės atėmimo ir laisvės atėmimo iki gyvos galvos bausmes, priskiriami savivaldybės, kurioje yra jų suėmimo ar bausmės atlikimo vieta, gyventojams, tokiu būdu mažinant tos savivaldybės, kurioje yra šių asmenų deklaruota gyvenamoji vieta, gyventojų skaičių, o užsieniečiai, nelegaliai kirtę Lietuvos Respublikos valstybės sieną, ir užsieniečiai, gyvenantys Ukrainoje, kurioje vyksta ginkluotas konfliktas, dėl kurio Lietuvos Respublikoje paskelbta nepaprastoji padėtis, ir iš jos pasitraukę į Lietuvos Respubliką, priskiriami savivaldybės, kurioje jie yra apgyvendinti, gyventojams (toliau – statistinis gyventojas). Nustatant GMP įstaigoms mokamą sumą naudojami:
181.1. einamųjų metų sausio 1 d. ir liepos 1 d. duomenys apie suimtųjų ir nuteistųjų, atliekančių arešto, terminuoto laisvės atėmimo ir laisvės atėmimo iki gyvos galvos bausmes, skaičių pagal suėmimo ar bausmės atlikimo vietos savivaldybes, kuriuos Valstybinei ligonių kasai prie Sveikatos apsaugos ministerijos iki einamųjų metų sausio 5 d. ir liepos 5 d. pateikia Kalėjimų departamentas prie Lietuvos Respublikos teisingumo ministerijos, ir Draudžiamųjų privalomuoju sveikatos draudimu registro duomenys apie šių asmenų, kurie privalomuoju sveikatos draudimu yra apdrausti valstybės lėšomis, sausio 1 d. ir liepos 1 d. deklaruotą gyvenamąją vietą;
181.2. kiekvieno mėnesio 5 d. Lietuvos statistikos departamento Valstybės duomenų valdysenos informacinės sistemos Duomenų valdymo platformos posistemio duomenys apie savivaldybėse praėjusį kalendorinį mėnesį apgyvendintų užsieniečių, nelegaliai kirtusių Lietuvos Respublikos valstybės sieną, vidutinį skaičių;
181.3. kiekvieno mėnesio paskutinės dienos Lietuvos statistikos departamento Valstybės duomenų valdysenos informacinės sistemos duomenys apie savivaldybėse šį kalendorinį mėnesį apgyvendintų užsieniečių, gyvenančių Ukrainoje, kurioje vyksta ginkluotas konfliktas, dėl kurio Lietuvos Respublikoje paskelbta nepaprastoji padėtis, ir iš jos pasitraukusių į Lietuvos Respubliką, bendrą skaičių.“
2. N u s t a t a u, kad šis įsakymas įsigalioja 2022 m. liepos 1 d.



Sveikatos apsaugos ministras 					                                     Arūnas Dulkys

